**Dôvodová správa**

Návrh na schválenie nového konateľa obchodnej spoločnosti Podnik služieb KVP s.r.o., r.s.p. je predložený v súlade s platnou legislatívou.

Podľa § 14 ods. 3 zákona SNR č. 401/1990 Zb. o meste Košice v znení neskorších predpisov - Miestne zastupiteľstvo rozhoduje o najdôležitejších otázkach miestneho významu, okrem iného podľa písm. i)

zriaďuje, zrušuje a kontroluje rozpočtové a príspevkové organizácie mestskej časti a na návrh starostu vymenúva a odvoláva ich vedúcich (riaditeľov), zakladá a zrušuje obchodné spoločnosti a iné právnické osoby a schvaľuje zástupcov mestskej časti do ich štatutárnych a kontrolných orgánov, ako aj schvaľuje majetkovú účasť mestskej časti v právnických osobách

Podľa § 11 ods. 4 zákona SNR č. 369/1990 Zb. o obecnom zriadení v znení neskorších predpisov - Obecné zastupiteľstvo rozhoduje o základných otázkach života obce, okrem iného je mu vyhradené podľa písm. l)

zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich štatutárnych a kontrolných orgánov, ako aj schvaľovať majetkovú účasť obce v právnickej osobe.

Dôvodom návrhu na schválenie nového konateľa je vzdanie sa funkcie doterajšieho konateľa Ing. Miroslava Michalusa.

Podľa § 66 zákona č. 513/1991 Zb. Obchodný zákonník v znení neskorších predpisov ak sa osoba, ktorá je jediným štatutárnym orgánom vzdá funkcie musí príslušný orgán spoločnosti do troch mesiacov ustanoviť namiesto nej nového člena štatutárneho orgánu, pričom vzdanie sa funkcie je účinné odo dňa prvého zasadnutia orgánu, ktorý je oprávnený vymenovať nového člena štatutárneho orgánu nasledujúceho po doručení vzdania sa funkcie. V prípade, že orgán spoločnosti, ktorý je oprávnený vymenovať nového člena štatutárneho orgánu nezasadne ani do troch mesiacov od doručenia vzdania sa funkcie, je vzdanie sa funkcie účinné od prvého dňa nasledujúceho po uplynutí tejto lehoty.

**Spracovali:**

Mgr. Kamila Bačová, PhD.

prednostka miestneho úradu,

právne oddelenie